Tá sé fógartha ag an Rialtas go bhfuil sé i gceist acu an dlí a athrú agus srianta a chur i bhfeidhm ar thithe a bheith á ligean ar cíos ar bhonn gearrthréimhseach. Beidh na srianta dírithe ar thiarnaí talún a bhaineann leas as leithéidí Airbnb.

Is mar gheall ar an ngéarchéim tithíochta atá an beartas seo á mholadh, a deirtear.

De réir na moltaí a d'fhógair an tAire Tithíochta Eoghan Murphy, bheadh úinéirí tí in ann a dteach a ligean ar cíos ar feadh 90 lá sa bhliain ar feadh coicíse ag an am, nó is féidir leo seomra nó seomraí a ligean ar feadh na bliana.

I gcás daoine a bhfuil teach saoire acu, beidh siad in ann an teach sin a chur ar cíos ach cead a fháil ón údarás áitiúil ar dtús.

Táthar ag súil go dtiocfaidh na hathruithe seo i bhfeidhm ag tús an Mheithimh an bhliain seo chugainn.

Léiríonn igiúirí a foilsíodh inné go raibh 9,700 duine fásta agus páiste i lóistín éigeandála an mhí seo caite. Sin 171 duine breise ar an mí roimhe sin.